স্বপ্নবাজ এই তরুণ এই প্রতিবেদককে জানান, আমার ছোট বেলা থেকেই ইচ্ছে ছিল গণমাধ্যমের সাথে সংযুক্ত হওয়ার। ময়মনসিংহে কলেজে পড়া অবস্থায় এই আগ্রহ মাথায় ঝেঁকে বসে। জাহাঙ্গীরনগর বিশ্ববিদ্যালয়ে সাংবাদিকতা বিষয়ে অপেক্ষমান তালিকায় থাকার পরেও ভর্তির সুযোগ হয়নি। সর্বশেষ জেলার প্রিয় অনলাইন শেরপুর টাইমসে কাজ করার সুযোগ হয়। শেরপুর টাইমসের নির্বাহী সম্পাদক প্রভাষক মহিউদ্দিন সোহেল ভাই ও প্রধান প্রতিবেদক সুজন দাদার সান্নিধ্যে টিভি সাংবাদিকতায় দীর্ঘ সাড়ে তিন বছর অনুশীলন আর অদম্য ইচ্ছা শক্তিতে আজ একটি চ্যানেলের জেলা প্রতিনিধির দায়িত্ব হাতে পেয়েছি। সকলের ভালোবাসা নিয়ে সততার সাথে শতভাগ আমার দায়িত্ব পালন করতে চাই।